Video: Uiters realistiese skildery met vinger op iPad geteken | Maroela Media
Hierdie skildery van Morgan Freeman is met 'n vinger op 'n iPad geteken
Die video volg onderaan die berig. Dit lyk dalk soos 'n foto, maar dit is eintlik 'n skildery van die akteur Morgan Freeman wat die 26-jarige Kyle Lambert van Engeland met sy vinger op 'n iPad geteken het.
Lambert het 'n video van die proses gemaak vir mense wat nie oortuig is dat dit slegs 'n skildery is nie. Dié video is die afgelope drie dae reeds meer as 7 miljoen keer op YouTube gekyk.
Die oorspronklike foto is deur Scott Ghries geneem en dit het Lambert een maand lank geneem om dit met 285 000 vingerhale te skilder. Volgens Lambert spandeer hy tussen nege en 10 ure per dag indien hy by 'n ingewikkelde deel kom.